El Robert Wyatt (nom ver Robert Ellidge, Bristol, 28 genar del 1945) a l'è un müsicista ingles de rock prugressif. In di agn '70 l'ha sunaa, cume cantant e baterista, in vün di grüp püssee famus del progressive de Canterbury, i Soft Machine. Dopu che in del 1971 l'ha mulaa i Soft Machine, l'ha furmaa un grüp növ, i Matching Mole. In del 1973 a l'è burlaa giò del balcun d'un palaz, tant che l'è diventaa paralizaa ai gamb. Per la paralisi l'ha pudüü pü sunà la bateria ma l'ha segütà a laurà cume sulista insema a alter müsicista o a laurà a alter pruget insema a alter artista. El sò album sulista püssee cugnussüü a l'è Rock Bottom, che l'è anca cunsideraa vün di disch püssee impurtant de semper.